section_heading: Povijest sastava
paragraph_text: U prosincu 2002. godine započinju sa snimanjem trećeg albuma nazvanog Insane Cephalic Production, kojim stvaraju svoj jedinstveni stil: brutalni death metal s raznim utjecajima black metala, grindcorea, thrash metala i hardcorea. Glazba je popraćena tekstovima o psihičkim bolestima, za koje je pjevač Julien Truchan našao inspiraciju upravo dok je radio u psihijatrijskoj bolnici. Nakon objave albuma, ponovo ostaju bez basista, čije je mjesto privremeno upotpunio Bertrand Arnaud iz sastava Winds of Torment na promocionalnoj turneji na kojoj su nastupali na nekoliko velikih festivala zajedno sa sastavima kao što su Morbid Angel, Deicide i Fear Factory. Od 2004. godine stalni basist postaje Eric Lombard.